|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 21. 10. 2024. godine

MEDIJIMA

**NAJAVA ZA MEDIJE**

**Osmi sastanak Pododbora za inovacije, informacijsko društvo i socijalnu politiku**

**između EU i BiH**

Osmi sastanak Pododbora za inovacije, informacijsko društvo i socijalnu politiku između Europske unije i Bosne i Hercegovine održat će seu utorak, 22. 10. 2024. godine, u Bruxellesu (početak u 9:00h). Sastankom će kopredsjedati pomoćnik ministrice u Ministarstvu civilnih poslova BiH Adnan Husić i Heinke Veit iz Opće uprave za proširenje i politiku susjedstva Europske komisije.

Na sastanku će se razmijeniti informacije vezano za realizaciju preporuka Europske komisije u oblastima informacijskog društva i audiovizuelne politike, zapošljavanja, socijalne politike te obrazovanja, kulture, istraživanja i inovacija.

Predsjedavajući bh. izaslanstva Adnan Husić medijima će biti na raspolaganju za telefonsku, te izjavu putem aplikacije *skype* u razdoblju od 12:30 do 13:00 sati. Direkcija za europske integracije će nakon sastanka distribuirati priopćenje. Kontakt osoba Martina Trogrlić, glasnogovornica, mobitel +387 63 332 258.

Pododbor za inovacije, informacijsko društvo i socijalnu politiku jedan je od sedam pododbora, zajedničkih tijela EU i BiH, osnovanih sukladno Sporazumu o stabilizaciji i pridruživanju u svrhu praćenja njegove provedbe.

Vidi više na web stranici Direkcije <https://www.dei.gov.ba/bs/stabilization-agreement>.

Direkcija za europske integracije